Zervynų geležinkelio tiltas

Zervynų geležinkelio tiltas – metalinis tiltas Vilniaus–Marcinkonių geležinkelio linijoje, Varėnos rajono savivaldybėje, Marcinkonių seniūnijoje, 0,17 km į pietus nuo Zervynų geležinkelio stotelės, 0,65 km į vakarus nuo gyvenvietės. Nutiestas per Ūlą, patenka į Ūlos kraštovaizdžio draustinį.
miniatiūra|200px|left|Bėgiai nutiesti santvaros viršumi, 2014 m.

 Istorija 

Pirmasis tiltas nutiestas 1861 m. Po I pasaulinio karo vykstant lietuvių ir lenkų kovoms, 1920 m. rugsėjo 20 d. jis buvo susprogdintas, tačiau netrukus greitai sutaisytas.

1944 m. geležinkelio tiltas buvo sugriautas, 1947 m. atstatytas.Tilto kelyje Lentvaris – Marcinkonys – Valstybės siena 73+302 km remontas (techninis darbo projektas) viesiejipirkimai.lt Tilto pamatai pastatyti 1860 m., krantinės atramos ir perdanga – 1947 m. Ant buvusio dvikelio geležinkelio tilto likusi viena eksploatuojama 1520 mm vėžė.

2021 m. parengtas techninis darbo projektas atlikti paprastąjį tilto remontą. Numatyti darbai naudojamoje tilto dalyje, atnaujinant metalines ir betonines konstrukcijas.

 Charakteristika 

Geležinkelio kelias per metalinį tiltą įrengtas ant medinių tašų. Prieš tiltą bėgiai pakloti ant medinių pabėgių ir skaldos balasto. Tilto prieigose geležinkelio kelio geometrija yra tiesėje.

Geležinkelio tiltas vieno tarpatramio. Tilto konstrukciją sudaro dvi, lygiagrečiai ant betoninių ramtų padėtos plieninės spragotosios santvaros. Iš jų eksploatuojama viena, esanti rytinėje tilto pusėje. Traukinių kelias nutiestas santvaros viršuje. Jos apačioje įrengtas 1 pločio techninio praėjimo takas. Ant darbinės santvaros iš abiejų pusių įrengtos plieninės konsolės, laikančios techninių praėjimų šalitilčius ir turėklus.

Pagrindiniai tilto duomenys:
 perdangos ilgis, skaičiuojant atstumą tarp ramtų atkalčių – 50,73 m, bendras ilgis – 60,78 m;
 skerspjūvis: dvi santvaros, kiekviena po 7,50 m aukščio, 3,44 m pločio;
 aukštis nuo santvaros apačios iki bėgio galvutės viršaus – 8,11 m;
 bendras tilto plotis (dvi santvaros, be šalitilčio) – 7,62 m.

 Šaltiniai 

 Nuorodos 

 Zervynų tiltas – vienas pirmųjų „Švykai“ komandos įgyvendintų projektų facebook.com

Kategorija:Geležinkelio tiltai Lietuvoje
Kategorija:Lietuvos santvariniai tiltai
Kategorija:Zervynos
Kategorija:Varėnos rajono tiltai